kardosdrur/scandi-wiki huggingface dataset:
Selenid

Et selenid er en kemisk forbindelse, der indeholder en selen-anion med et oxidationstal på −2 (Se2−), meget med samme rolle som svovl har i et sulfid. Selenidernes kemi ligner sulfidernes. Ligesom sulfid, forekommer selenidionen Se2− i vandige opløsninger normalt kun under meget basiske forhold. Under neutrale forhold er hydrogenselenid-ionen, HSe−, den mest udbredte. I syreforhold dannes hydrogenseleniden H2Se.

Anioner
Cork City F.C.

Cork City Football Club  () er en irsk fodboldklub baseret i Cork.

Historie 
<...>

Titler 
<...>

Historiske slutplaceringer

Nuværende trup 
Pr. 26. april 2022.

Kendte spillere 
  ?

Referencer

Eksterne henvisninger 
 O.S.
 foot.dk archive 

Fodbold i Irland
Anthony J. Soares

Anthony J. "A.J." Soares (født 28. november 1988 i Solana Beach, Californien) er en amerikansk tidligere fodboldspiller, der sidst spillede for AGF efter tidligere blandt andet at have spillet for MLS-klubben New England Revolution og norske Viking. Den 16. november 2016 valgte han at stoppe karrieren gå grund af en hovedskade.

Ungdom 
I high school spillede Anthony J. Soares fodbold, hvilket han fortsatte med i sin tid på University of California, Berkeley. Her høstede han flere priser og blev omskolet fra sin oprindelige offensive position til forsvarsspiller. Efter universitetet spillede han en enkelt kamp i den amerikanske udviklingsliga.

Klubkarriere

New England Revolution 
Ved Major League Soccer-klubbernes draft i begyndelsen af 2011 blev Soares valgt som nummer seks af New England Revolution. Allerede i sin første sæson blev han valgt som klubbens "mest værdifulde forsvarsspiller. Han nåede at spille 108 kampe i klubben og blev i sin sidste sæson valgt til "spillernes spiller" og "årets bedste forsvarsspiller" internt i klubben.

Viking 
I slutningen af februar 2015 hentede Viking Anthony J. Soares til at spille for holdet i den norske Tippeliga.

AGF 
Sidst i juli 2016 skrev Soares kontrakt med AGF. Allerede i sin anden kamp var han med fra start og sikrede sit hold uafgjort med scoringen til 2-2 i en udebanekamp mod Esbjerg fB.

Efter få kampe blev han skadet, og to måneder senere måtte han indse, at den hovedskade, som der var tale om, var så alvorlig, at han var nødt til at indstille karrieren.

Referencer

Eksterne henvisninger 
 Transfermartk.co.uk | Spillerinfo

Fodboldspillere fra USA
Fodboldspillere fra New England Revolution
Fodboldspillere fra Viking FK
Fodboldspillere fra AGF
Nouvelle-Aquitaine

Nouvelle-Aquitaine (tidligere Aquitaine-Limousin-Poitou-Charentes) er en af de nye regioner, der blev oprettet pr. 1. januar 2016. Den er en fusion af regionerne Aquitaine, Limousin og Poitou-Charentes. Nouvelle-Aquitaine ligger i den sydvestlige del af Frankrig, ud til Atlanterhavet og grænsende op til Pyrenæerne og Spanien mod syd. Den største by i regionen er Bordeaux.

Navnet Nouvelle-Aquitaine blev endeliget vedtaget ved et dekret i september 2016.

Kilder
Sjevjerodonetsk

Sjevjerodonetsk (; ) er en by i Luhansk oblast i det sydøstlige Ukraine. Byen ligger ved floden Donets, omkring 110 km nord-nordvest for oblastens administrative center Luhansk. Sjevjerodonetsk har (2016) indbyggere.

Siden september 2014 har Sjevjerodonetsk fungeret som det administrative center i den ukrainsk kontrollerede del af Luhansk oblast.

Krigen i 2022
Ukrainske embedsmænd vurderer i slutningen af maj at 90 % af bygningerne i Sjevjerodonetsk er blevet beskadiget

Referencer

Eksterne henvisninger 

 

Byer i Luhansk oblast
Etableret i 1934
Ridderslag

Ridderslag eller slå til ridder er en handling, hvor en fyrste i en ceremoni ophøjer en væbner eller svend i den adelige ridderstand.

Ceremonien kan have mange former, men den har sit navn efter den praksis, hvor værdigheden som ridder tildeles ved, at fyrsten lader den flade side af sit sværd berøre begge skuldre (evt. halsen) på den person, som ophøjes i ridderstanden. Ceremonien med ridderslag opstod i 1100-tallet.

Historie 
Ridderslag var i Frankrig i 12. århundredes begyndelse hovedhandlingen ved den unge adelsmands optagelse i ridderskabet og iklædning af riddervåbnene. Oprindelig bestod det af et kraftigt ørefigen eller slag på halsen — en ejendommelig skik, der må sammenstilles med ceremonier i håndværkerlavene ved en ny svends optagelse (behøvling) og i det hele med de hos mange folkeslag kendte manddomsprøver og mishandlinger, der ledsagede ynglingens højtidelige optagelse i mændenes lav. Dette slag var således en afslutning på læretiden og den sidste forhånelse, som den unge adelsmand måtte finde sig i; derfor hedder det også i et tysk vers:

Senere mildnedes den rå skik under kirkelig påvirkning og omdannedes til et lempeligt slag på skulderen med sværdet, der i øvrigt kun langsomt sammen med de andre franske ridderskikke trængte igennem i de andre lande. Den, der øvede ridderslag, skulle selvfølgelig selv være ridder; størst ære var det naturligvis at modtage ridderslaget af en konge eller fyrste, og i enkelte lande som Danmark og Sverige fandtes der sjælden andre riddere end dem, som kongen havde givet ridderslag.

Begrebet ridderslag er senere knyttet til optagelse i visse ridderordener.

Titlen som ridder er en personlig titel, der ikke er arvelig.

Ridderslag i Sverige 
I middelalderen skete udnævnelserne til riddere ofte ved adelsmøder og rigsdage, hvor mange af rigets fremtrædende mænd var samlede. For eksempel slog dronning Margrete 1. (på vegne af sin fostersøn Erik af Pommern) 133 svende fra Sverige til riddere ved unionsmødet i Kalmar i 1397.

Mellem 1435 og 1523 blev Sverige ofte styret af rigsforstandere. Rigsforstanderen havde ikke myndighed til at slå svende til riddere. I kortere perioder regerede unionskongerne (Erik af Pommern, Christoffer af Bayern, Christian 1., Hans af Danmark, Christian 2.) ganske vist i Sverige, men der blev ikke udnævnt særligt mange riddere, og i perioder var det svendene (væbnerne), ikke ridderne, der var de førende i den svenske højadel.

Noter 

Ritualer
Militærhistorie i middelalderen
Feudalisme
Adelige titler
Krigertyper
Slaget ved Gemauerthof

Slaget ved Gemauerthof (det nuværende Mūrmuiža) fandt sted, ifølge den julianske kalender, 15. juli 1705. I i Hertugdømmet Kurland og Semgallen (det nuværende Letland) under den store nordiske krig. En svensk armé under generalmajor Adam Ludwig Lewenhaupt besejrede en russisk armé under feltmarskalk Boris Sjeremetev.

Begivenheder i 1705
Gemauerthof, Slaget ved
Gemauerthof, Slaget ved
Gemauerthof, Slaget ved
Oeschebüttel

Oeschebüttel er en by og kommune i det nordlige Tyskland, beliggende i Amt Kellinghusen i den nordøstlige del af Kreis Steinburg. Kreis Steinburg ligger i sydvestlige del af delstaten Slesvig-Holsten.

Geografi 
Oeschebüttel ligger i Naturpark Aukrug, 5 km nordøst for Hohenlockstedt og 5 km nord for Kellinghusen. Mühlenbarbeker Au løber gennem kommunen, og en del af Mühlenteich ligger i dens område.

Oeschebüttel ligger omkring seks kilometer nord for Bundesstraße B206. Nærmeste banegård er Brokstedt og Wrist ved jernbanen Hamborg-Altona–Kiel, begge omkring 10 kilometer væk.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Poyenberg

Poyenberg er en by og kommune i det nordlige Tyskland, beliggende i Amt Kellinghusen i den nordøstlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Poyenberg ligger ved udkanten af Naturpark Aukrug, 7 km sydøst for Hohenwestedt. Vandløbene Poyenberger Bek, Buckener Au og Mühlenbach løber gennem kommunen.

I kommunen ligger bebyggelserne Poyenberger Kamp og Joachimsquelle.

På byens sportsplads afholdes hvert år Irish Folk Open Air Poyenberg.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Sjakalen (film fra 1973)

Sjakalen (orig: The Day of the Jackal) er en britisk-fransk thriller fra 1973 instrueret af Fred Zinnemann. De ledende roller spilles af Edward Fox og Michael Lonsdale. Filmen er baseret på Frederick Forsyths bog The Day of the Jackal fra 1971.

Medvirkende 
 Edward Fox som Sjakalen
 Michael Lonsdale som Lebel
 Alan Badel som Minister
 Tony Britton som Inspektør Thomas
 Michel Auclair som Oberst Rolland
 Terry Alexander som Lloyd
 Cyril Cusack som Våbensmed
 Delphine Seyrig som Colette
 Eric Porter som Oberst Rodin
 Philippe Léotard
 Adrien Cayla-Legrand som Charles de Gaulle

Eksterne henvisninger 
 

Britiske film fra 1973
Dramafilm fra Frankrig
Kriminal Thrillere
Franske film fra 1973
Thrillerfilm fra Storbritannien
Thrillerfilm fra Frankrig
Torbern Bergman

Torbern Olof Bergman (KVO) (født 20. marts 1735, død 8. juli 1784) var en svensk kemiker og mineralog, kendt for en afhandling fra 1775 indeholdende de største tabeller over kemisk affinitet, der nogensinde er blevet udgivet. Bergman blev den første kemiker til at bruge notationssystemet med A, B, C, etc. til kemiske arter.

Månekrateret Bergman er opkaldt efter ham.

Referencer 

Kemikere fra Sverige
Biologer fra Sverige
Mankedue

Mankedue () er en dueart, der lever i det sydøstlige Asien - fra Andamanerne og Nicobarerne til Salomonøerne.

Noter 
 Avibase - the world bird database

Eksterne henvisninger 

Duefugle
Fugle fra Indien
Fugle fra Melanesien
Fugle fra Sydøstasien
Sort currawong

Sort currawong () er en spurvefugl, der lever på Tasmanien.

Noter 
 Avibase - the world bird database

Eksterne henvisninger 

Fugle fra Tasmanien
Svalestære
Flammesangfluesnapper

Flammesangfluesnapper () er en spurvefugl, der lever i det sydøstlige Australien og på Tasmanien.

Noter
 Avibase - the world bird database

Eksterne henvisninger

Fugle fra Australien
Fugle fra Tasmanien
Spurvefugle
Tasmansk rørhøne

Tasmansk rørhøne () er en fugleart, der lever på Tasmanien.

Noter 
 Avibase - the world bird database

Eksterne henvisninger 

Fugle fra Tasmanien
Tranefugle
Lawrence

Lawrence har flere betydninger:

Stednavne

Australien 
 Lawrence, New South Wales

New Zealand 
 Lawrence, New Zealand

USA 
 Lawrence, Indiana
 Lawrence, Kansas
 Lawrenceburg, Kentucky, tidligere kendt som Lawrence
 Lawrence, Massachusetts
 Lawrence, Michigan
 Lawrence, Minnesota
 Lawrence, Mississippi
 Lawrence, Nebraska
 Lawrence, Nassau County, New York
 Lawrence, St. Lawrence County, New York
 Lawrence, Texas
 Lawrence, Utah
 Lawrence, Brown County, Wisconsin
 Lawrence, Rusk County, Wisconsin

Personer

Lawrence (fornavn) 
 Lawrence Alma-Tadema (1836–1912), hollandsk-født britisk maler
 Lawrence Durrell (1912–1990), britisk forfatter og digter
 Lawrence Eagleburger (1930–2011), amerikansk udenrigsminister
 Lawrence Ferlinghetti (født 1919), amerikansk digter
 Lawrence Klein (1920–2013), amerikansk økonom og nobelprismodtager
 Lawrence Lessig (født 1961), amerikansk professor i retsvidenskab
 Lawrence Summers (født 1954), amerikansk finansminister
 Lawrence Timmons (født 1986), amerikansk amerikansk fodbold-spiller

Lawrence (efternavn) 
 D.H. Lawrence (1885–1930), britisk forfatter og dramatiker
 Ernest Lawrence (1901–1958), amerikansk fysiker og nobelprismodtager
 Florence Lawrence (1886–1938), canadisk-amerikansk skuespillerinde
 Jennifer Lawrence (født 1990), amerikansk skuespillerinde
 T.E. Lawrence (1888–1935), britisk arkæolog og officer - også kendt som Lawrence of Arabia
Louis Henius

Louis Henius (født 15. august 1870 i Aalborg, død 14. januar 1938 i København) var en dansk bryggeritekniker, forlægger, oversætter og administrator for Berlingske Tidende. 

Henius var søn af fabrikant Isidor Henius og Emilie f. Wasserzug. Han udgik fra den vidt forgrenede og højt ansete slægt Henius fra Aalborg, som tillige talte hans fem brødre og ene søster. Deres far var indvandret fra Thorn i Tyskland til Aalborg og lærte de jyske brændevinsbrændere at fremstille sprit af kartofler, hvorfor hele den store brædevinsindustri i Aalborg hvilede på ham, og sønnerne med en vis ret spøgende kunne sige, at den berømte Aalborg-snaps burde hedde en rød Henius. Henius blev oprindeligt uddannet som farmaceut på Svaneapoteket i Randers og blev dernæst kaldt til Amerika i begyndelsen af 1890'erne af sin bror, bryggeritekniker Max Henius, som havde etableret bryggerilaboratoriet Wahl & Henius i Chicago. Samtidig havde professor Emil Christian Hansen netop fuldført sin revolutionerende opdagelse af gærcellernes liv og omstødt Louis Pasteurs oprindelige gærteori. Max Hedenius bad sin bror studere den nye opdagelse før han rejste, og således blev det de to brødre fra Aalborg, der indførte fremtidens metoder for ølbrygning i Amerika. 

Hedenius opfandt selv et apparat til rendyrkning af gærceller på laboratoriet i Chicago, men blev kun en halv snes år i Amerika. Da han vendte hjem til Danmark i begyndelsen af 1800-tallet, skiftede hans karriere spor: Han blev han leder af Gyldendals propagandaafdeling og forretningsfører for tidsskriftet Det nye Aarhundrede. Han oversatte og udsendte i 1905 med sikker sans for sin tid det populære amerikanske skrift af Elbert Hubbard, Et Budskab til Garcia, som i løbet af få uger blev solgt i 50.000 eksemplarer. I nogle år drev han med held Illustreret Tidende, indtil han i 1913 blev administrator for Berlingske Tidende. Politiken skrev om dette sidste arbejde: Også [hos Berlingske Tidende] satte hans særlige begavelse ham i stand til at udføre et værdifuldt arbejde, og det sind, som blev givet enhver ægte Henius i vuggegave, gjorde Louis Henius til husets mest afholdte mand, skønt han sad og vaagede over pengekassen. Han var med til at oprette Bladkompagniet, og han var medstifter af Dansk Reklameforening. I 1933 trak Henius sig tilbage fra Berlingske Tidende og levede sine sidste år som privatmand i villaen i Rosenørns Allé hvor han dyrkede sin lidenskabelige passion for bøger. 

Henius giftede sig i 1894 med Esther f. Salomonsen, datter af læge Louis Wilhelm Salomonsen. Parret fik to sønner, hvoraf den ældste søn, Arne Henius, var leder af Vaccum Oil i Riga og desuden far til journalist Bent Henius og morfar til forfatter Suzanne Brøgger.

Kilder 
 Kraks Blå Bog 1938
 Politiken, 15. januar 1938

Jøder fra Danmark
Personer fra Aalborg
Personer i Kraks Blå Bog (afdøde)
Danskere i 1800-tallet
Danskere i 1900-tallet
Hans Toft-Hansen

Hans Toft-Hansen (født 3. juni 1888 i Skive, død 27. juni 1970 i Skive) var en dansk arkitekt.

Han blev optaget i Akademisk Arkitektforening, til trods for at han ikke var uddannet ved Kunstakademiets Arkitektskole.

Han har tegnet flere jernbanestationer: Balling Station, Brodal Station, Brøndum Station, Hem Station, Ramsing Station, Spøttrup (Rødding) Station og Vejbyvad Station.

Eksterne henvisninger 
 Hans Toft-Hansen på kulturarv.dk (Weilbachs Kunstnerleksikon)

Personer fra Skive
Arkitekter fra Danmark
Louis Wilhelm Salomonsen

Louis Wilhelm Salomonsen (født 30. oktober 1832 i København, død 18. december 1914 sammesteds) var en dansk læge. 

Salomonsen var ældste søn af silkehandler Moritz Marcus Salomonsen og Esther f. Friderica. Han blev student ved privat dimission i 1848 og tog medicinsk embedseksamen i 1855. Allerede i 1852 erhvervede han universitetets guldmedalje for den kemiske prisopgave, og i 1859 disputerede han for doktorgraden med arbejdet Urinsyreinfarcten hos Nyfødte. Efter studier i udlandet praktiserede han fra 1860 i København og var 1861–63 reservelæge ved Frederiks Hospital. I 1866 blev han konstitueret distriktslæge og i 1872 kommunelæge i København. Fra 1872-1912 var han læge ved forsikringsselskabet Danmark. Gennem denne virksomhed fik han levende interesse for forsikringsmedicinske spørgsmål og gav flere foredrag på kongresser samt væsentlige bidrag til forsikringsmedicinen i litteraturen. Salomonsen var formand for Forsikringslægernes Forening fra 1901–13, fattiglæge ved Mosaisk Trossamfund og medlem af bestyrelsen for Lægernes private Enkekasse. Han var agtet blandt sine stand- og trosfæller, men særligt hans fattige patienter respekterede ham: Han var blandt sine fattige Patienter ligefrem forgudet. Endnu lever i Resterne af det gamle Brøndstrædekvarter Mindet om "Doktoren med det hvide Slips", der ikke alene var Læge, men en Ven og en Trøster, og som tryg og stilfærdig færdedes og gjorde alt det gode, han kunde, i de Gyder og Stræder, hvor mange knapt turde vove sig ind, skrev Politiken i sin nekrolog ved hans død i 1914. 
 
Salomonsen var en ivrig forkæmper for Nationalliberalismen. Kunst og litteratur interesserede ham stærkt, og han var en fast tilskuer på Det kongelige Teater ved de klassiske forestillinger. Han giftede sig i 1863 med Sara Sophie f. Levin, datter af vekselerer Joseph Marcus Levin. En søn, Einar Joseph Salomonsen, blev ligeledes læge, mens en datter giftede sig med administrator Louis Henius.

Kilder 
 Politiken, 19. december 1914

Jøder fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Riddere af Dannebrog
Læger fra Danmark
Modtagere af Københavns Universitets guldmedalje
Embedsmænd i København
Personer i Kraks Blå Bog (afdøde)
The Kelly Family

The Kelly Family er en irsk-amerikansk musikgruppe, bestående af flere generationer af storfamilien Kelly, fra USA og flere forskellige lande i Europa. Gruppen har solgt over 20 millioner albums siden 1980'erne.

I 2017 spillede familien en comeback koncert i Dortmund. Billetterne til Koncerten blev udsolgt på 18 minutter.

Diskografi 
 1979: The Kelly Family
 1979: Lieder der Welt
 1980: Kelly Family Loves Christmas And You
 1981: Christmas All Year
 1981: Wonderful World
 1988:	Live
 1989: Keep On Singing
 1990: New World
 1991: Honest Workers
 1992: Street Life
 1993: WOW
 1993:	The Very Best – Over 10 Years	
 1994:	Over The Hump	
 1995:	Christmas For All
 1996	Almost Heaven	
 1997:	Growin´ Up
 1998:	Live, Live, Live
 1998:	From Their Hearts
 1999: The Very Best of Kathy Kelly
 1999:	The Bonus-Tracks Album
 1999:	Best Of	
 1999:	Best Of – Vol. 2
 2002:	La Patata
 2002:	La Patata – Special Edition
 2004:	Homerun
 2005: Hope
 2017: We Got love
 2019: ''25 Years Later'

Eksterne henvisninger 

 The Kelly Familys officielle websted

Musikgrupper fra USA
Musikgrupper fra 1966
De tre tenorer (flertydig)

De tre tenorer er navnet på flere musiktrioer:

 De tre tenorer bestående af José Carreras, Placido Domingo og Luciano Pavarotti
 De tre tenorer (Danmark) bestående af Steffen Brandt, Poul Krebs og Michael Falch
Richardt Børgesen

Richardt Reimers Børgesen (født 11. november 1894 i Hillerød, død 30. oktober 1967 i Hillerød) var socialdemokratisk borgmester i Hillerød 1950-1958.

Da Richardt Børgesen var 7 år gammel, døde hans far, tømrer Peder Børgesen (1852-1902), hvorefter moderen, Marie (1858-1944), stod alene med to sønner. Hun ernærede sig ved rørvævning, og den ældste søn, Laurits (født 1886), kom godt i vej som maskinarbejder.

Richardt Børgesen blev arbejdsmand og blev snart fagligt aktiv. 1925-1933 var han formand for Arbejdsmændenes Fagforening i Hillerød, hvorefter han fra 1933 og frem var redaktør af Arbejdsmændenes Fagblad, og fra 1944 forbundssekretær i Dansk Arbejdsmands Forbund.

Samtidig gik Richardt Børgesen ind i kommunalpolitik i Hillerød og var 1929-1933 medlem af ligningskommissionen og blev i 1933 valgt ind i Hillerød byråd for Socialdemokratiet og var borgmester 1950-1958. Han var formand for børneværnet 1946-1958, og han var medlem af tilsynsrådet for Frederiksborg Amts Spare- og Laanekasse og af bestyrelsen for Hillerød-Frederiksværk-Hundested Jernbaneselskab A/S.

Richardt Børgesen sad i byrådet indtil 1966; i perioden 1958-1961 som 2. viceborgmester.

Han huskedes som "et elskeligt menneske med stor humanistisk bredde" (Vibeke Dalgas, byplanarkitekt).

Kilder 
 Kraks Blå Bog 1961.
 Hillerød 1945-2006. Udgivet af Hillerød Kommune 2006. Red. Kirsten Baunegaard. .
 Kirkebog og folketælling.

Referencer 

Personer i Kraks Blå Bog (afdøde)
Borgmestre fra Socialdemokraterne
Tidligere borgmestre fra Danmark
Borgmestre i Hillerød
Personer fra Hillerød
Sekundærrute 211

Sekundærrute 211 er en rutenummereret landevej på Sjælland.

Ruten strækker sig fra København til Kregme.

Rute 211 har en længde på ca. 47 km.

Kilder 

211
Thomas Hagelskjær

Thomas Hagelskjær (født 4. februar 1995 i København) er en dansk fodboldspiller, der spiller for Aarhus Fremad, hvortil han kom fra Vejle Boldklub som målmand. Han har spillet over 20 kampe på de forskellige ungdomslandshold. 

Hagelskjær er uddannet jurist og arbejder på fuldtid som advokatfuldmægtig.

Klubkarriere 
Hagelskjær spillede i Hjortshøj-Egaa Idrætsforening (HEI), indtil han i 2009 skiftede til AGF.

AGF 
Thomas Hagelskjær kom til AGF i 2009 og har spillet i ungdomsrækkerne siden. Hans sidste kontrakt gik til sommeren 2018. Han nåede dog aldrig at få officiel debut for AGF's førstehold.

Hagelskjær var til prøvetræning i tyske Werder Bremen i 2012, engelske Everton F.C. i 2013 og franske AS Monaco i 2015.

Vejle Boldklub 
Tre dage efter at Hagelskjær var vendt hjem fra U21-EM, offentliggjorde Vejle Boldklub, at klubben havde købt Hagelskjær og skrevet en to-årig kontrakt med ham.

Han fik sin første ligakamp for klubben, da han den 24. april 2018 blev skiftet ind med ni minutter igen af topkampen mod Esbjerg fB. Førstemålmanden Pavol Bajza fik rødt kort, og Hagelskjær erstattede ham og medvirkede dermed til, at Vejle holdt fast i føringen på 1-0. Han spillede de efterfølgende to kampe og opnåede dermed tre ligakampe i sæsonen 2017/2018 for Vejle Boldklub, som sluttede med at rykke op i Superligaen.

Da han i efteråret 2020 ikke længere var sikker på spilletid i Vejle, blev han udlejet til 2. divisionsklubben Aarhus Fremad.

Aarhus Fremad 
Samtidig med at lejemålet udløb i sommeren 2021, udløb også hans kontrakt med Vejle, og han fik derpå kontrakt med Fremad. Denne blev i foråret 2022 forlænget, så den løb til sommeren 2023.

Landsholdskarriere 
Thomas Hagelskjær har spillet på alle de danske ungdomslandshold. Han har haft flest kampe på U/17-landsholdet (ni). Han var udtaget som reserve til OL-landsholdet ved OL i Rio 2016 og rejste med truppen til Brasilien, men kom ikke i kamp. Han var ligeledes med ved U/21-EM i 2017, men kom heller ikke her på banen.

Referencer

Eksterne henvisninger 
 
 Thomas Hagelskjær  på AGF.dk

Fodboldspillere fra Danmark
Fodboldspillere fra AGF
Fodboldspillere fra Vejle Boldklub
Fodboldspillere fra Aarhus Fremad
Deltagere for Danmark ved sommer-OL 2016
Jurister fra Danmark
Robert af Flandern

Robert af Flandern (også kaldet Robert I Frieseren) var greve af Flandern (1071-93) og hersker over Frisland. Han var søn af grev Balduin V af Flandern og blev i 1070 ved sin broder Balduin VI’s død af denne indsat til regent i Flandern for hans umyndige søn Arnulf. Da Balduins enke Richilde af Hainaut forbandt sig med kong Filip I af Frankrig mod ham, sejrede Robert i Slaget ved Kassel i 1071, støttet af flandernes tyske adel. Arnulf omkom her, og snart efter gav Filip Robert Kronflandern i len, senere forlenede Henrik IV af Tyskland ham med Rigsflandern.

Hans datter Edel (eller Adele af Flandern) var gift med Knud den Hellige, der i 1085 søgte hans hjælp til et planlagt togt til England, hvilket imidlertid måtte opgives.

Eksterne henvisninger 
 Salmonsens Konversationsleksikon, 2. udgave, bind XX, s. 250

Personer fra Flandern
Regenter
ATLAS-eksperimentet

ATLAS ( - En toroidformet LHC-maskine) er et af deleksperimenterne lavet ved hjælp af partikelacceleratoren Large Hadron Collider (LHC) ved CERN på grænsen mellem Frankrig og Schweiz. ATLAS' hovedopgave er at undersøge højenergikollisioner mellem elementarpartikler og i disse kollisioner forsøge at forbedre standardmodellen ved at etablere Higgsbosonets eksistens - en tidligere hypotetisk partikel.

Projektet ledtes i sine første 15 år af Peter Jenni og har siden 2009 haft Fabiola Gianotti som koordinator og talsperson. Siden 2013 har David Charlton, professor ved Universitet i Birmingham, været leder for eksperimentet.

Subatomar fysik
CERN
Jordspætte

Jordspætte () er en fugleart, der lever i det sydlige Afrika (Lesotho, Sydafrika og Swaziland).

Noter 
 Avibase - the world bird database

Eksterne henvisninger 

Egentlige spætter
Fugle fra det sydlige Afrika